વલસાડ : તારીખ 08-07-2018 ના તમામ મુખ્ય સમાચાર… - Gujarati News, વલસાડ સમાચાર
July 8th, 2018 Gujarati Samachar Gujarati News, વલસાડ સમાચાર 14
વલસાડ જિલ્લાનો વરસાદ, ઉમરગામ અને ધરમપુર તાલુકામાં ૭-૭ ઇંચ વરસાદ નોંધાયો, ઉમરગામ તાલુકામાં વરસાદની હાફ સેન્ચુરી
વલસાડ જિલ્લામાં તા.૦૮/૦૭/૨૦૧૮ના રોજ સવારે ૬-૦૦ કલાકે પુરા થતા છેલ્લા ૨૪ કલાક દરમિયાન વલસાડ તાલુકામાં ૯૭ મી.મી., પારડી તાલુકામાં ૭૩ મી.મી., વાપી તાલુકામાં ૭૧ મી.મી., ઉમરગામ તાલુકામાં ૧૮૨ મી.મી., ધરમપુર તાલુકામાં ૧૭૬ મી.મી. અને કપરાડા તાલુકામાં ૭૧ મી.મી. વરસાદ નોંધાયો હોવાનું જિલ્લા ફલડ કંટ્રોલ રૂમ દ્વારા જણાવાયું છે.
દરમિયાન ઉમરગામ તાલુકામાં તા.૮મી જુલાઇના રોજ સવારે ૬-૦૦ વાગ્‍યા સુધીમાં મોસમનો કુલ ૧૨૩૪ મી.મી. એટલે કે લગભગ ૪૯ ઇંચ જેટલો વરસાદ નોંધાયો હતો. જ્‍યારે દિવસ દરમિયાન પણ વરસાદ ચાલુ રહેતાં તા.૮મી જુલાઇના રોજ સવારે ૬-૦૦ થી બપોરના ૨-૦૦ વાગ્‍યા સુધીમાં ૧૬૧ મી.મી. એટલે કે ૬ ઇંચ જેટલો વરસાદ નોંધાવાની સાથે કુલ ૧૩૯૫ મી.મી. એટલે કે લગભગ ૫૫ ઇંચ જેટલો વરસાદ વરસી ચૂકયો છે.
મોસમના કુલ વરસાદની વિગત જોઇએ તો વલસાડ તાલુકામાં ૮૦૯ મી.મી., પારડી તાલુકામાં ૭૩૨ મી.મી., વાપી તાલુકામાં ૮૮૬ મી.મી., ઉમરગામ તાલુકામાં ૧૨૩૪ મી.મી., ધરમપુર તાલુકામાં ૭૨૨ મી.મી. અને કપરાડા તાલુકામાં ૭૮૪ મી.મી. વરસાદ નોંધાયો છે. જયારે તા.૮મી જુલાઇ, ૧૮ના રોજ સવારે ૬-૦૦ થી બપોરે ૨-૦૦ વાગ્‍યા દરમિયાન વલસાડ તાલુકામાં ૨ મી.મી., પારડી તાલુકામાં ૧૭ મી.મી., વાપી તાલુકામાં ૧૩ મી.મી., ઉમરગામ તાલુકામાં ૧૬૧ મી.મી., ધરમપુર તાલુકામાં ૨૩ મી.મી. અને કપરાડા તાલુકામાં ૧૯ મી.મી. વરસાદ નોંધાયો છે.
ધન્‍વંતરી આરોગ્‍ય રથનું એક વર્ષ સફળતાપૂર્વક સંપન્ન
ગુજરાત મકાન અને બાંધકામ શ્રમયોગી કલ્‍યાણ બોર્ડ દ્વારા શ્રમિકોને કામના સ્‍થળે જ મેડીકલ સારવાર મળી રહે તે હેતુસર ધન્‍વંતરી આરોગ્‍ય રથ ગત વર્ષે જુલાઇ માસમાં શરૂ કરાયો હતો. જેનું એક વર્ષ પૂર્ણ થતાં પ્રાજેકટ મેનેજર ટી.વી.ઠાકોર, એપીડેમીક મેડીકલ ઓફિસર ડો.મનોજ પટેલ, આરોગ્‍ય સંજીવની કોર્ડિનેટર ડો.રાકેશ પાંડે, બાંધકામ ઇન્‍સ્‍પેકટર એચ.પી.રાઉત, ધન્‍વંતરી આરોગ્‍ય રથના ડોકટર દિપાલી પટેલ, ફાર્માસીસ્‍ટ, લેબ ટેકનીશીયન, પેરામેડીકલ સ્‍ટાફ દ્વારા કેક કાપીને ઉજવણી કરવામાં આવી હતી. આ રથ દ્વારા એક વર્ષ દરમિયાન વલસાડ, નવસારી અને ડાંગ જિલ્લા મળી કુલ ૨૩ હજાર જેટલા પેશન્‍ટોને તથા કન્‍સ્‍ટ્રકશન ક્ષેત્રે કામ કરતા પ૧૦ જેટલા બાંધકામ શ્રમયોગીઓને પ્રાથમિક સારવાર આપવામાં આવી હતી. આ અવસરે ડો.મનોજ પટેલે ધન્‍વંતરી આરોગ્‍ય રથની સફળતાના એકવર્ષમાં સહભાગી સૌને અભિનંદન પાઠવતાં જણાવ્‍યું હતું કે, જિલ્લા પંચાયત આરોગ્‍ય વિભાગ અને બાંધકામ શ્રમિક ધન્‍વંતરી આરોગ્‍ય રથ સાથે મળીને જિલ્લામાં ચાલતી મોટી સાઇટ અને બાંધકામ સાહતો ઉપર કામગીરી હાથ ધરી ડેન્‍ગ્‍યુ-મેલેરીયા રોકવાની કામગીરી હાથ ધરવામાં આવશે.